**Viliam Judák** (født 9. november 1957 i Harvelka i Kysuce-regionen i Tsjekkoslovakia) er en slovakisk teolog og katolsk biskop av katolske bispedømmet Nitra.

Liv og virke
------------

### Prest

Fra 1980 til 1985 studerte han teologi ved det katolske teologiske fakultet *Kyril og Metodius* ved Comeniusuniversitetet i Bratislava (CMBF) og ble ordinert til prest den 16. juni 1985 i Nitra. Han var sjelesørger som kapellan i Nitra og i Drietoma, hvor han var administrator for menigheten frem til 1990. Han studerte ved CMBF i Bratislava på samme tid, mottok han sin doktorgrad i teologi i 1991.

Den 1. september 1990 ble han prefekt ved *St. Gorazd-seminaret* i Nitra, og 18. oktober 1991 ble han kirkelig dommer. 

Fra 1. juli 1996 til 1. juli 2001 var han seminarrektor ved *St. Gorazd-seminaret* i Nitra. 

Fra 1990 holdt han forelesninger i kirkehistorie ved Comeniusuniversitetet i Bratislava og fra 1991 til 2005 også ved *Nitra teologiske institutt* (en avdeling av CMBF), og ved Institutt for etikk og kateketikk, og senere arbeidet han som en veileder ved *Konstantin-filosofen-universitetet* i Nitra (*Univerzita Konstantina Filozofa v Nitře*). I juli 1993 ble han habiliteringsuniversitetslektor ved det katolske teologiske Kyrill og Metodius-fakultetet ved Comeniusuniversitetet i Bratislava; fra 1995 til 1998 var han også prodekan ved fakultetet. Den 13. desember 1997 ble han utnevnt til professor i katolsk teologi av presidenten i Slovakia.

Fra 1997 til 2006 var han leder for avdelingen for kirkehistorie ved CMBF ved Comeniusuniversitetet i Bratislava. I 2001 ble han valgt til dekan ved fakultetet av fakultetets akademiske senat og hadde denne stillingen til 2004.

### Biskop av Nitra

Den 9. juni 2005 ble han utnevnt av pave Benedikt XVI til biskop i Nitra. Han mottok sin bispeordinasjon av kardinal Ján Chryzostom Korec; medkonsekratorer var prefekten for den pavelige komité for verdens eukaristiske kongresser, kardinal Jozef Tomko, og den apostoliske nuntius til Slovakia, erkebiskop Henryk Józef Nowacki.

I 3. oktober 2006 ble han visepresident for Den slovakiske bispekonferanse.

Som faghistoriker er hans forskningsinteresser innen den kristne antikken og middelalderen med hensyn til slovakisk kirkehistorie. Han er forfatter av flere monografier innen kirkehistorie og åndelig litteratur.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* 'Pave Pius XII (1835-1958) \*1917
* Erkebiskop Saverio Ritter (1884-1951) \*1935
* Erkebiskop Josef Beran (1888-1969) \*1946
* Erkebiskop Joseph Matocha (1888-1961) \*1948
* Biskop Robert Pobožný (1890-1972) \*1949
* Biskop Pavel Mária Hnilica (1921-2006) \*1951
* Biskop Ján Chryzostom Korec (1835-1958) \*1917
* Biskop *Viliam Judak* (1957-) \*2005

Referanser
----------

1. ↑  judak, lest 21. desember 2024